Roslan Shaharum

Roslan Shaharum (1959 - 9 Februari 2009) merupakan bekas Ahli Parlimen Bukit Gantang, Negeri Perak dari PAS.

Kelulusan 
 Diploma Islamic Study Universiti Islam Antarabangsa Malaysia, 1991
 Ijazah Sarjana Muda Sains Politik dari Universiti Kebangsaan Malaysia, 1983
 Ijazah Sarjana Sains Pembangunan dan Sumber Manusia dari Universiti Putra Malaysia, 1997

Kerjaya 
 Pengarah Sumber Tenaga Manusia dan Pentadbiran PKNP
 Pensyarah Universiti Putra Malaysia, Universiti Terbuka Malaysia, dan UiTM Negeri Perak.
 Pengalaman Pengubatan Syifaq

Pilihan raya 
Dalam Pilihan Raya Umum Malaysia 2008 beliau mengalahkan calon dari Barisan Nasional - UMNO, Datuk Seri Azim Mohd. Zabidi dengan majoriti sebanyak 1,566 undi. Beliau memperolehi 20,015 undi berbanding lawannya memperolehi hanya 18,449 undi dan M. Murganan (BEBAS) dengan hanya 872 undi.

Meninggal dunia
Pada 9 Februari 2009, Roslan Shaharum (50) meninggal dunia di Hospital Batu Gajah akibat serangan sakit jantung. Sebelum itu beliau berbasikal di sekeliling rumahnya di Changkat Larang,Batu Perak.Beliau baru pulang dari lawatan ke negara Taiwan. Semasa di Taiwan, beliau dimasukkan ke hospital Taiwan kerana masalah paras glukos (diabetes) yang tinggi. Pegawai Khas beliau, Shaharudin Ahmad Sani mengendalikan Pusat Khidmat Masyarakat Ahli Parlimen Bukit Gantang di Markas PAS Air Kuning, Taiping.

Antara tetamu yang hadir majlis pengkebumian ialah Datuk Seri Anwar Ibrahim, DS Ir. Mohammad Nizar Jamaluddin, Dr. Hatta Ramli, Haji Mahfuz Omar dan Ustaz Ahmad Awang.Sembahyang jenazah turut diadakan di Masjid Jamek Changkat Larang dan disemadikan di Tanah Perkuburan Islam Changkat Larang. Tahlil diketuai oleh Pengarah JAIPk, Dato' Sheikh Haji Mohamah Nor Mansor Al Hafiz.

 

SPR mengumumkan Pilihan raya kecil Bukit Gantang 2009 akan diadakan dalam tempoh 60 hari selepas kematiannya.

Rujukan

Pautan luar 
 Blog

Anggota Parti Islam Se-Malaysia
Muslim Malaysia
Ahli politik Malaysia berketurunan Melayu
Kematian 2009
Kematian akibat serangan jantung
Ahli Dewan Rakyat, Parlimen Malaysia ke-12